හය වතාවක් රන් පදක්කම් දිනූ ක්‍රිස් හෝයි පාපැදි තරග බිමෙන් පෙරේදා සමුගත්තේය.බ්‍රිතාන්‍යයේ වඩාත්ම විශිෂ්ට ඔලිම්පික් ක්‍රීඩකයා වෙමින් තම රට පාපැදි ක්‍රීඩාවේ ඉහළම තලයට ගෙන යාමේ කාර්යයේදී තමා තමාගේ “වෑයමේ හා ශක්තියේ සෑම අවුන්සයක්ම” වැයකර අවසන් බව 37 හැවිරිදි හෝයි ප්‍රකාශ කරයි.“මම මගේ සෙවනැල්ලක් ලෙසින් ක්‍රීඩාවේ යෙදී සිටින්න කැමති නැහැ”.ප්‍රංශ සවාරිය පාපැදි තරග ශූර හා හත් වතාවක් ඔලිම්පික් පදක්කම් දිනා ගත් බ්‍රැඩ්ලි විගින්ස් සමග හෝයි, බ්‍රිතාන්‍යයේ සුළු ක්‍රීඩාවක් ලෙසින් පැවැති පාපැදි ක්‍රීඩාව එරට ජනප්‍රිය ම ක්‍රීඩාවක් බවට පත් කිරීමට මුල් විය.2008 ඔලිම්පික් උළෙලේ පාපැදි ඉසව් තුනක් ජයග්‍රහණය කරමින් හෝයි වසර සියයක් ඇතුළත එක් ඔලිම්පික් උළෙලක රන් පදක්කම් තුනක් දිනා ගත් ප්‍රථම බ්‍රිතාන්‍ය ජාතිකයා බවට පත්විය..